***Утвърдил Лидия Кънчева-директор /съгл.заповед №РД-09-565 от 10.09.2021год/.***

**Вътрешни правила за организация на работа на Детска градина №20 „Бриз“/със специални групи/ за уч.2021/2022год. в условията на COVID-19 и извънредната епидемична обстановка, считано от 26.08.2021 год.**

**Раздел първи**

**I.Настоящите** вътрешни правила са изготвени на основание НАСОКИ ЗА ОБУЧЕНИЕ И ДЕЙСТВИЯ В УСЛОВИЯТА НА ИЗВЪНРЕДНА ЕПИДЕМИЧНА ОБСТАНОВКА В ДЕТСКИТЕ ГРАДИНИ разработени и съгласувани от Министерството на образованието и науката, Министерството на здравеопазването, с участието на социалните партньори, директори на детски градини, учители, родители, неправителствени организации в съответствие с актуалните здравни регулации, като отчитат тенденциите и решенията на образователните системи в различни страни, но се опират преди всичко на натрупания у нас опит в периода март-юли 2020 година и ноември 2020 – април 2021година.

**II. Целта** на вътрешните правила е създаването на адекватни мерки и организация в ДГ №20, която да даде увереност на учителите и на родителите за грижите и контрола, които се осъществяват за опазване здравето и живота на децата в условията на разпространението на COVID-19, като се спазват пет основни принципа, описани по-долу. Необходимо е всички участници в процеса на предучилищно образование да са подготвени за новата обстановка и да носят солидарна отговорност за ограничаване на заразяването и за опазване на здравето – своето, на своите близки и на околните.

**Целта** на правилата и мерките е да се ограничи разпространението на инфекция COVID-19 в ДГ №20, като се осигури в **максимална степен безопасна и здравословна среда** на всички участници в дейността с деца, родителите и служителите на ДГ №20 .

Предстоящата учебна година поставя предизвикателството да се опази здравето на децата, на работещите в системата, на семействата в условията на продължаваща пандемична ситуация, обусловена от разпространението на COVID-19.

Всички заедно е необходимо да намерят баланса между предпазливостта и отговорността за здравето, от една страна и необходимостта да продължи нормалността на живота, от друга.

**С цел ограничаване разпространението на болестта се въвеждат строги хигиенни мерки за изпълнение от персонала, родителите и децата.**

**С цел ограничаване разпространението на болестта се въвеждат строги организационни мерки с обхват на цялостната организация на дейността в ДГ.**

**III.** Информация за COVID-19 и основните предпазни мерки

**Какво е COVID-19**

**Признаци на заболяване**

* Кога се счита, че някой е болен отCOVID-19?
* Кой може да влиза в детската градина?
* Реакция в случай на заболяване, чиито симптоми се проявяват на територията на детската градина

**Хората с повишен риск**

* децата
* персонала

**Предпазни мерки**

* Личната хигиена вкъщи (миене на ръце, мокри кърпички, дезинфектанти)
* Дистанция между персонала

**IV**. **Основни принципи,** които се прилагат в създадената извънредна обстановка на основание **мерките за организиране на дейностите в ДГ на Министерство на образованието и науката , Министерство на здравеопазването, РЗИ и Община Варна са следните:**

1. Да се осигурят условия да остане максимално безрискова среда, като съзнаваме че няма абсолютно безопасна среда в условията на епидемия. Това означава да продължат да се спазват изискванията за учестена дезинфекция и да предприемат мерки за намаляване рисковете от предаване на инфекцията, включително чрез създаването на нагласи за здравно и социално отговорно поведение на децата;
2. Да се изпълняват стриктно здравните правила и протоколи при всеки един случай на заболял или със съмнение за COVID-19;
3. Да продължи и да се засили взаимодействието с родителите **през различните сценарии в зависимост от нивата на заболяемост на национално, областно ниво и на ниво детска градина** съобразно решенията на областните кризисни щабове за борба с COVID-19 и да усъвършенства организационните модели и практики за създаване на още по-сплотени и взаимодействащи общности;
4. Да се използват пълноценно всички възможности за обща и допълнителна подкрепа за децата, които продължително не са посещавали детска градина, както и за подкрепа на децатав задължителна предучилищна възраст с установен висок риск от COVID-19;
5. Да се осигурят условия за поддържане на положителен психоклимат, за намаляване на факторите на напрежение и стрес и за предотвратяване на дезинформацията.

**V.Мерки за намаляване на рисковете от предаване на инфекцията**

***А. Задължителните мерки за ограничаване на рисковете от разпространение на вируса включват:***

***Общи мерки,които включват здравни протоколи и организационни правила, които да се прилагат от всички участници в процеса на работа на ДГ №20***

**На основание принципите и насоките при организиране на работата в ДГ директорът чрез Вътрешните правила в условията на извънредна епидемична обстановка на ДГ №20 следва:**

**1.Да създаде организация съобразно общите здравни мерки.**

**2.Да създаде организация за намаляване на средата на взаимодействие, при запазване на относително спокойна и резултативна корекционно-възпитателна и образователна дейност с деца.**

**3.Да подсигури физическа дистанция**

**Задължителен приложим модел в детската градина е осигуряването на дистанция (невзаимодействие) между децата и персонала от отделните групи.**

Ограничаването на разпространението на вируса предполага намаляване на средата на взаимодействие на всеки един от участниците в КВО и стопанска дейност в ДГ. В рамките на ДГ ограничаването на средата на взаимодействие е възможно само частично.

 Отчитайки възрастта на децата и спецификата на процеса на взаимодействие е невъзможно да се осигури препоръчаната физическа дистанция и да се гарантира липсата на физическо взаимодействие вътре в група, затова като задължителен модел се прилага стратегията на дистанция (невзаимодействие) между децата и персонала от отделните групи.

Прилагането на тази стратегия осигурява възможност при наличието на болно дете за среда на взаимодействие да се приема само групата, в която то се обучава, респ. да се ограничи броят на децата/персонала, подлежащи на карантина.

За осъществяването на този модел се налага и допълнителното ограничение за спазване на дистанция между учителите и ограничаване на другите педагогически специалисти, които се налага да влизат в повече от една група.

Не се допуска събиране на едно място на персонал от детската градина, освен ако това не е необходимо за опазване здравето и живота на децата.

Не се допускат и контакти на член от персонала на детската градина с повече от една група. Предвид спецификата на работата в детските градини следва да е ясно, че:

* спазването на физическа дистанция между децата и персонала в рамките на една група не е възможно;
* физическата дистанция е задължителна между децата от отделни групи;
* физическата дистанция е задължителна между персонала на отделни групи;
* физическата дистанция е задължителна между родителите и персонала на детската градина.

**4.Да осигури организация за извършване на дезинфекция на повърхностите и проветряване.**

Извършва се ежедневно двукратно влажно почистване и дезинфекция на всички критични точки – подове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час съгласно указание на РЗИ.

Във всички санитарни помещения и тоалетни се следи за изразходването и своевременно осигуряване на течен сапун, еднократни салфетки за подсушаване на ръцете, тоалетна хартия, както и регулярно изхвърляне на боклука.

**Съгласно чл. 27 от Наредба № 3 от 05.02.2007 г.** за здравните изисквания към детските градини разпространението на заразни заболявания в детската градина се предотвратява чрез:

* минимум двукратно дневно проветряване на помещенията за 30 минути в отсъствие на децата (преди пристигането им и след обяд). Проветряване на всички помещения често за поне 10 мин на всеки астрономически час в работния ден;
* ежедневно изтупване на спалното бельо, ежеседмично на завивките и килимите и ежемесечно на дюшеците (матраците);
* термодезинфекция на спалното бельо при всяко изпиране и последващо изглаждане с гореща ютия;
* ежедневно двукратно извършване на дезинфекция на подовете, измиване с вода и сапун на играчките, масите, и при необходимост на столовете, леглата и стените; при дезинфекция с биоциди, съдържащи хлор, се прилагат предпазни мерки за предотвратяване неблагоприятното въздействие на отделящия се във въздуха хлор - достатъчно добро проветряване, при необходимост избърсване и изплакване на дезинфекцираните повърхности и предмети;
* при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час съгласно указание на РЗИ;
* два пъти дневно се проследява за изразходването и своевременното осигуряване на течен сапун, еднократни салфетки за подсушаване на ръцете, тоалетна хартия; осигурява се регулярното изхвърляне на боклука;
* неколкократно ежедневно измиване и дезинфекция на тоалетните,/ ползва се отделна престилка от пом.възпитателите/, като след обслужване на всяко дете помощник-възпитателите задължително измиват и дезинфекцират ръцете си;
* задължително измиване на ръцете на децата преди хранене и след използване на тоалетната;
* дезинфекция на приборите и съдовете за хранене след всяка употреба. Трапезната посуда и приборите за хранене се подлагат на почистване и химиотермодезинфекция след всяка употреба.
* използване на индивидуални кърпи за ръце и чаши за вода за всяко дете;
* ежедневно наблюдение на здравословното състояние на децата.

Освен изброените допълнително се осигурява:

* почистване на други повърхности и точки за контакт най-малко два пъти дневно;
* недопускане да се внасят стоки и предмети от родителите в детската градина;
* недопускане да се използват плюшени играчки;
* играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19;
* изпразване на кофите за боклук поне три пъти дневно, след което се измиват и дезинфекцират;
* **дезинфекциране на уредите за игра и пейките на площадките поне веднъж дневно/ извършва се сутрин от 7.00 до 8.00ч./**
* храната да се приготвя на място в детската градина в обособения към нея кухненски блок при спазване на всички изисквания в областта на храните, вкл. и тези, публикувани на интернет страницата на Министерството на здравеопазването и на Българската агенция за безопасност на храните.**Забранява се влизането на външни лица в кухненски блок.**

Дезинфекцията се извършва с разрешени от Министерството на здравеопазването за пускане на пазара биоцидни препарати, които са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването.

**При дезинфекция с биоциди, съдържащи хлор,** се прилагат предпазни мерки за предотвратяване неблагоприятното въздействие на отделящия се във въздуха хлор - достатъчно добро проветряване, при необходимост избърсване и изплакване на дезинфекцираните повърхности и предмети;

Инструкции за алгоритъма на извършване на дезинфекция ще намерите на: <https://www.mh.government.bg/media/filer_public/2020/03/25/ncipd_recomm_disinfection_covid19_dobavjane_grajdani.pdf>

**5.Да осигури организация за засилена лична хигиена и условия за това:**

* осигуряване на течаща топла вода и сапун във всяко санитарно помещение, както и в тоалетните за всички деца и работещи;
* създаване на навици за миене на ръцете с течен сапун и топла вода след посещение на тоалетната, преди хранене, след отдих на открито, при кихане и кашляне;
* доколкото е възможно елиминиране на навиците, свързани с докосване на лицето, носа, устата и очите.

**6.Да осигури носене на защитни маски за лице**

**В сградата на ДГ №20 от децата не се изисква да носят предпазни маски**.

Дете може да носи защитна маска за лице по време на престоя в детската градина по препоръка на лекар или при заявено желание на родител.

**Носенето на защитна маска за лице от педагогическия и непедагогически персонал по време на извънредната епидемична обстановка е задължително за цялата продължителност на работното време, в т. ч. и от външните за институцията лица, ако по изключение са налага да влязат в сградата, при следните случаи:**

• в общите закрити части на сградата на детската градина (преддверие, фоайета, стълбища, коридори, санитарни възли, медицински кабинет, административните помещения);

* когато по изключение работят с повече от една група;
* във всички детски групи/занимални и спални/, кабинет Монтесори, логопедични кабинети, зала интерактивна дъска – от учителите, помощник-възпитателите, логопеди, психолог,учител по музика и медицинските лица.

**ДГ №20 осигурява маски за учителите, помощник-възпитателите, другите педагогически специалисти и медицинските лица**

**Горните правила за носене на маски са съгласно действащи здравни правила общо за страната. Същите могат да се променят при промяна на общите правила от министъра на здравеопазването.**

**7.Да осигури организация за приема на децата в ДГ №20**

* Приемът в ДГ се организира чрез **е график за сутрешния прием който да се извършва** в по-дълъг интервал от време, а ако климатичните условия го позволяват – на двора или на специално обособено пространство, осигуряващо отстояние на най-малко 2 м. между семействата, **като не се допуска влизането на придружителите на децата в сградата на детската градина**.
* За тази цел са отворени всички възможни входове на детската градина, което гарантира физическата дистанция между децата от отделните групи.
* Приемът в детската градина се извършва от медицинско или друго упълномощено от директора лице/ако е наложително и неотложно/ при използване на при използване на защитни маски за лице

**При констатиране на признаци на заболяване детето не се приема.**

* Когато атмосферните условия не позволяват прием на открито се създава организация, която осигурява безопасното приемане и предаване на децата **без да се допускат родителите в сградата на детската градина.**
* Когато е наложително да бъде допуснат родител в детската градина, той/тя следва да носи лични предпазни средства, да използва калцуни и да дезинфекцира ръцете си преди влизане.
* При приемането на новозаписани деца, които за първи път постъпват на детска градина, същите се приемат в детската градина след представяне на необходимите документи съгласно Наредба № 3 от 05.02.2007 г. за здравните изисквания към детските градини и Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях.
* За децата, които възобновяват посещенията си в детски градини и ясли, при отсъствие за повече от 2 месеца, се предоставя еднократен отрицателен резултат за чревни паразити.
* С оглед опазване здравето на децата и предотвратяване струпване на родители и деца пред кабинетите на общопрактикуващите лекари, родителите, които са преценили, че детето им ще възобнови посещението, вместо медицинска бележка за липса на контакт със заразно болен, могат да декларират обстоятелството, че не им е известно детето да е било в контакт със заразно болни и нямат признаци на заразно заболяване през последните 14 дни.

**Преди планираното посещение на детето на детска градина родителите:**

● да уведомят директора за датата, на която детето ще започне да посещава детска градина;

● да подготвят предварително необходимите документи за прием;

● да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им;

● да не използват градски транспорт за придвижване до детската градина и обратно винаги, когато това е възможно;

● при необходимост да изчакат на нужното разстояние, от 1,5 м. за да се предотврати струпване;

● да не ги водят в детската градина, когато забележат признаци на заболяване и/или измерят повишена телесна температура, по-висока от 37,3 градуса;

● **да придружават детето само до мястото за прием**, без да влизат в сградата на детската градина, освен ако не бъдат помолени за това, но в този случай стриктно да спазват изискванията за хигиена на ръцете и носене на защитна маска за лице;

● да осигурят поне два броя маски на ден на детето си, в случай че носенето на маска е по препоръка на лекуващия/личния лекар на детето.

**8.Да осигури организация и спазване на правилата във връзка с епидемията**

Директорът съвместно с определени от него педагогически специалисти и с медицинско лице **изработват вътрешни правила за намаляване на риска от инфекция.**

• Изработените вътрешни правила се приемат от педагогическия съвет и се утвърждават със заповед на директора на детската градина.

● Директорът определя лице отговорно за организацията и за спазването на правилата във връзка с епидемията/чрез нарочна заповед/ и разпределя отговорностите в екипа на детската градина и задълженията на всеки от персонала във връзка с прилагането на вътрешните правилата за намаляване на риска от инфекция.

● Вътрешните правила за намаляване на рисковете от инфекция включват изготвяне на правила за регулиране на влизането и на излизането в/от сградата на детската градина, без струпване на входа и при спазване на дистанция;

● Вътрешните правила за намаляване на рисковете от инфекция включват разпределяне на отговорностите в екипа на детската градина и на задълженията на всеки от персонала;

● Вътрешните правила за намаляване на рисковете от инфекция включват осигуряване на сутрешен филтър за прием на всеки вход;

● Учителите и директорът запознават децата, семействата и при необходимост външни посетители с вътрешните правила за намаляване на риска от инфекция.

●Учителите включват децата в игри и дейности, които да подкрепят емоционалното им развитие и преодоляването на тревожността им;

●Учителите и помощник-възпитетелите създават у децата навици за миене на ръцете за това как най-добре да мият ръцете си (придружаване на децата и даване на насоки, когато е необходимо), като преди това им се покаже как и кога става това (задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане у дома). Измиването е с топла вода и сапун за поне 30 секунди, със старателно изсушаване със суха салфетка за еднократна употреба;

● Директорът осигурява използване на подходящ дезинфектант за ръце, когато дете/лице не е в близост до топла вода и течен сапун. Възможно най-бързо след това измиване на ръцете с топла вода и течен сапун (дезинфекцията на ръце при деца се допуска в краен случай при невъзможност за измиване с топла вода и сапун, като се извършва под стриктен контрол от страна на персонала и в последствие ръцете на детето се измиват при първа възможност);

● Организирация на дейностите така, че децата от една група да бъдат разделяни на по-малки групички, които да играят различни игри или да се въвличат в различни активности;

● Директорът изготвя съвместно с медицинското лице протокол за почистване и за дезинфекция, определя броя на необходимите материали за спазване на здравните изисквания (маски/шлемове, дезинфектанти, течен сапун, хартия за почистване на ръцете, мокри кърпички, продукти за почистване и дезинфекция, ръкавици и др.) и осигуряване на тези материали редовно и в необходимите количества;

●Директорът осигурява и резерв от маски за децата, в случай че има такива, които носят защитна маска за лице по време на престоя в детската градина по препоръка на лекар или при заявено желание на родител.

●Учителите подрежда помещенията с възможности за игри в малки групи и обособени кътове, които да се ползват от малък брой деца;

● ограничаване на близката комуникация между учители и на едновременния им престой в общи помещения;

● Директорът организира на работата с децата, доколкото е възможно, в една и съща група и с един и същи персонал, което да предотврати контакта между децата от различните групи;

●Медицинското лице /лекар и мед.сестра/ предварително уточнява между детската градина и съответната РЗИ при съмнение или случай на COVID-19 на имената, телефоните за връзка и електронните адреси на лицата за контакт в двете институции;

●Медицинското лице/лекар и мез.сестра/ създават организация за хигиенните и за дезинфекционните дейности и запознаване с инструкциите за начина на ползване на съответните биоциди, вкл. и за правилното приготвяне на дезинфекционните разтвори, за биоцидите, които не са готови за употреба, съгласно издадените от Министерството на здравеопазването разрешения от медицинското лице в детската градина.

**9. Осигуряване на организация за максимално ограничаване на контактите между децата от различни групи при осъществяване на дейности по обща и допълнителна подкрепа, както и на дейностите по чл. 19 от Наредба № 5 от 2016 г. за предучилищното образование (педагогически дейности, които не са дейност на детската градина, организирани при заявено желание на родителите и срещу заплащане).**

● При провеждане на дейности по обща и допълнителна подкрепа, както и на дейности по чл. 19 от Наредба № 5 от 2016 г. за предучилищното образование не се допуска смесване на деца от отделни групи.

● Тъй като в настоящата ситуация е от съществено значение в най-висока степен ограничаването на достъпа на външни лица в детските градини, е препоръчително провеждането на дейности по чл. 19 от Наредба № 5 от 2016 г. за предучилищното образование **да бъде преустановено** или сведено до минимум.

● Другите педагогически специалисти в детските градини (психолози, логопеди и ресурсни учители) продължават да изпълняват своите задължения при спазване на всички противоепидемични мерки – дезинфекция, използване на лични предпазни средства и когато това е възможно, спазване на физическа дистанция. Те организират индивидуалната и/или групова работа с децата при осигурени строги санитарно-хигиенни условия. Работата с дете или с група е с продължителност 30 минути на ден и се провежда при всяка възможност на открито или в специално помещение. При работа с група не се допуска събирането на деца от различни групи в детската градина. Допустима е групова работа само с деца от една и съща група. При невъзможност с децата се организира индивидуална работа.

● Между отделните деца/групи в работното помещение се осигурява времетраене от поне 20 минути. След приключване на работата с всяко дете/група помещението се проветрява, дезинфекцира се работното пространство и всички контактни повърхности.

● След работата с всяко дете/група използваните материали се дезинфекцират, а когато това е възможно се измиват с топла вода и сапун.

● Педагогическите специалисти носят лични предпазни средства (маски) през цялото време на престоя в сградата на детската градина.

**• Ограничава се влизането на външни лица в двора на детската градина и в близост до входа.**

***Б. Препоръчителни мерки се обсъждат и приемат от педагогическите съвети.***

**Тези мерки се прилагат доколкото, където е възможно и според конкретните условия и ситуации.**

 **Детска градина №20 изготвя собствени правила и мерки за приложима организация на дейността взависимост от конкретните условия.**

Някои от препоръчителните мерки на МОН, МО и РЗИ, които са отворени за постоянно допълване от детските градини, са следните:

● използване на обособено помещение, в което да се сменят с работните обувки и дрехите, с които идват отвън всички членове на екипа на детската градина;

● ограничаване използването на физкултурен салон и на музикален салон;

● провеждане на възможно най-много дейности на открито, когато метеорологичната обстановка позволява това;

● ограничаване на влизането на външни лица в двора на детската градина и в близост до входа;

● допускане на придружители на деца със СОП в детската градина при спазване на изискванията за носене на защитна маска за лице, за физическа дистанция и за дезинфекция;

● разделяне на двора и обособяване на зони за отделните групи;

● осъществяване на комуникацията в електронна среда (по телефон, електронна поща, платформи и др.), а при необходимост от пряка комуникация се спазват изискванията за физическа дистанция и за носене на защитни маски;

● комуникацията с родителите да се осъществява предимно с електронни средства, а индивидуалните срещи и консултации да се провеждат по предварителна уговорка и при спазване на изискванията на МЗ;

● провеждане на родителски срещи, събрания на Обществения съвет, Общи събрания и Педагогически съвети в електронна среда, а при нужда от пряка комуникация в по-голямо помещение, което гарантира спазване на правилата на МЗ;

● съвместно обсъждане с РЗИ на вида на информацията, която детската градина следва да подаде към РЗИ при съмнение или случай на COVID-19, както и на начините за нейния бърз обмен и за отговорните за това лица;

● създаване на групи за бърза комуникация (директори – РУО, учители – ръководство, учители – родители**). В ДГ №20 е изградена схема за оповестяване и комуникация- Приложение №.......**

* **При осигурени безплатни за образователните институции тестове след решение на педагогическия съвет и координиране с РЗИ директорът организира тестване на педагогическите специалисти и непедагогическия персонал.**

***В. Възпитателните мерки включват:***

**1. Периодично провеждане на игри/разговори в рамките на 5-10 минути, съобразени с възрастовите особености на децата, за спазването на правилата за лична хигиена, както и на правилата в детската градина и навън, които могат да предпазят тях и техните семейства.**

**2. Напомняне на децата да не разменят чаши и прибори за хранене помежду си.**

**3. Личен пример на педагогическите специалисти за спазване на правилата и мерките в детската градина.**

**4. Поставяне на видно място на информационни материали (плакати) за правилна хигиена на ръцете, респираторен етикет и носене на защитни маски.**

**Раздел втори**

**VI. Изисквания , указания и информация към родителите за задължителните предпазни мерки и дейности в ДГ №20**

**1.**В настоящата ситуация единствената сигурна и безопасна среда с гарантирана физическа дистанция е домашната.Независимо от спазването на определени здравни изисквания физическите контакти между децата в групата и на децата с учителите и помощник-възпитателите са неизбежни и дистанция не може да се спазва, а това несъмнено носи рискове за здравето им. **Анализът на ситуацията към 26.08.2021год. показва, че опасността от заболяване нараства. Отговорност на родителите е стриктно да спазват противоепидемичните мерки за ограничаване на заболяванията сред децата и членовете на семействата.**

**2.**Посещенията в ДГ не е задължително само за децата от първа група и може да стане по желание на родителите. Няма правила и мерки ,които могат да се приложат и да гарантират ,че детето няма да се зарази. Изричното условие е родителите да декларират ,че са запознати с новите правила за работа в ДГ №20 и носят солидарна отговорност за спазването им ,както и да подкрепят усилията на институцията за спазване на правила, хигиена и психично здраве на всички участници в процеса на реадаптация. Декларация/ информирано съгласие е публикувана на сайта на ДГ №20-**www.dg-20briz.com** и е възможно да се подаде по електронен път на адрес: log@gbg.bg или dg-20briz@dg-20briz.com, както и на място в ДГ №20.

**В декларацията родителите на децата, които подновяват посещенията си декларират обстоятелството ,че не им е известно детето да е било в контакт със заразно болни и няма признаци на заразно заболяване през последните 14 дни или представят медицинска бележка заверена от личния лекар на детето. В декларацията родителите декларират , че ще водят и вземат детето си от детска градина при стриктно спазване на графика / реда обявен и утвърден от директора на ДГ №20 „Бриз“,считано от 15.09.2021год.**

**3.**С децата се провеждат основни и допълнителни педагогически ситуации на педагогическо взаимодействие с акцент върху изграждане на здравословни навици и здравословен начин на живот и усвояване на социални умения.

**4**.**Работното време на ДГ №20 и времето за престой на децата в ДГ е плаващ и се актуализира според ситуации и обстановка изискваща промени , сценарии в зависимост от различните нива на заболяемост на национално, областно ниво и на ниво детска градина, както и промени съобразени с трудовата заетост на родителите.** **С оглед спазване на противоепидемичните мерки се фиксират различни часове за прием и издаване на децата от различните групи.**

**Графикът за тази организация ще бъде предварително оповестяван взависимост от броя на децата, които ще посещават ДГ в отделните групи и сгради.**

**Графикът се публикува на сайта на ДГ №20-www.dg-20briz.com**

**Деца пристигнали след часовете обявени в графика и без възможност за медицински филтър от медицинското лице на ДГ, не се допускат в групите.**

**5.**Приемът на децата ще се осъществява при възможност от благоприятни атмосферни условия на открито пространство , като медицинското лице на ДГ №20/лекар или медицинска сестра/ ще осъществява строг противоепидемичен филтър- мерене на температура, преглед на гърло и и при признаци на заболяване на детето ще се отказва прием ,като се насочи към личния лекар за проследяване на състоянието му.

**6.**Родителите се задължават да не водят на детска градина дете, което проявява признаци на заболяване и/или има температура по-висока от 37,3 градуса, **както и да организират незабавното вземане на детето, в случаите когато бъдат уведомени от медицинското лице в детската градина, че то проявява признаци на заболяване.**

**За целта се задължават да измерват всяка сутрин температурата на децата си преди идване на ДГ.**

**7.**Родителите се задължават да осигурят плик, в който детето да поставя обувките, с които то пристига в детската градина(след събуване на обувките детето или приемащия го в детската градина възрастен поставя обувките в плика, след което детето обува пантофи,които са предварително почистени вкъщи);

**8.**Родителите се задължават да осигурят поне два броя маски, в случай че носенето на маска е по препоръка на лекуващия/личния лекар на детето.

**9.Няма да се допускат родители и други придружаващи лица в сградата на детската градина ,като придружават детето само до мястото за прием**, освен ако не бъдат помолени за това, но в тези случай стриктно спазват изискванията за хигиена на ръцете, дихателен етикет и физическа дистанция**. За тази цел детето трябва да е облечено по подходящ начин за пребиваването си в детската градина и да изисква минимално обслужване от персонала.**

**10**.**При водене и вземане на децата от ДГ родителите спазват отстояние от 2 м. един от друг,като изчакват медицинския филтър и поемането /предаването на детето от помощник-възпитател. Препоръчително е да не използва градски транспорт за придвижване до детската градина и обратно винаги, когато това е възможно.**

**11**.Допустимо е преструктуриране на детските групи , с оглед по-малък брой на деца в една група.При това преструктуриране е възможно да се закрият някои групи, а децата от други да се отглеждат от учители и помощник-възпитатели от различни от тези досега/взависимост от графика за работа на персонала/.Допустимо е и реорганизация на помещенията за да се гарантира максимален брой групи с мимимален брой деца в тях ,както и минимален досег между децата от отделните групи.

**12.**В детските групи ще се редуцират всички дидактични материали и играчки,т.е ще останатсамо тези ,които могат да се дезинфекцират**. Не се допуска носене на играчки, предмети, игри, храни и вода от дома.**

**13**.Най-късно два работни дни преди подновяване на посещение на детето в ДГ родителите са длъжни да уведомят директора за датата, на която ще започне посещението, за периода на планираното посещение и продължитерността на дневния престой**, *чрез заявление.*** Заявлението е публикувано на сайта на ДГ №20- www.dg-20briz.com и е желателно да се подаде по електронен път на адрес: log@gbg.bg или dg-20briz@dg-20briz.com

**14.**Родителят ДЕКЛАРИРА И НОСИ ОТГОВОРНОСТ за обстоятелството ,че детето му не е било в контакт със заразно болни и няма признаци на заразно заболяване през последните 14 дни или представя медицинска бележка заверена от личния лекар на детето, **както и че се задължава да спазва графика/реда установен и разпореден за цялостната организация при престоя на детето в ДГ**. Декларацията за информирано съгласие е публикувана на сайта на ДГ №20-www.dg-20briz.com и е желателно да се подаде по електронен път на адрес: log@gbg.bg или dg-20briz@dg-20briz.com

**15.За подновяване на посещението на децата от ДГ №20** на родителите се изисква представянето на медицински документи съгласно чл. 4, ал. 4 и 5 от Наредба № 3 от 05.02.2007 г. за здравните изисквания към детските градини и чл. 21, ал. 2, 3 и 4 от Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях, като с оглед предотвратяване на струпване на родители пред кабинетите на общопрактикуващите лекари , **тези родители които са преценили, че детето им ще поднови посещението си вместо медицинска бележка за контанкт с ОЗБ могат да декларират обстоятелството , че не им е известно детето да е било в контакт със заразно болни и нямат признаци на заразно заболяване през последните 14 дни, като с поемат персонална отговорност за последствията и опасностите от това за здравето на детето си**. Посещението на детска градина от деца с хронични заболявания (в т.ч. деца със СОП с хронични заболявания) се извършва след предварителна консултация с личния лекар на детето.

**16**.**За осъществяване на плановия прием на новоприетите деца в ДГ №20 родителите на** същите ще се приемат **след представяне на необходимите медицински документи съгласно Наредба № 3 от 05.02.2007 г. за здравните изисквания към детските градини и Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях, както следва:**

* **здравно-профилактична карта, попълнена от личния лекар, и данни за имунизационния статус на детето;**
* **отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване в детската градина;**
* **изследвания на кръв и урина, извършени в едноседмичен срок преди постъпване на детето в детската градина;**
* **медицинска бележка от личния лекар за липсата на контакт със заразно болен.**

**17.** При случаите ,в които детето е боледувало и е отсъствало от ДГ , **при завръщането се ИЗИСКВА МЕДИЦИНСКА БЕЛЕЖКА ОТ ЛИЧНИЯ ЛЕКАР, УДОСТОВЕРЯВАЩА КЛИНИЧНОТО МУ СЪСТОЯНИЕ.**

**18.! На основание Насоки за обучение и действия в условията на извънредна епидемична обстановка в детските градини за уч.2021/2022 год. , издадени от министъра на образованието се преустановява провеждането на допълнителни педагогически дейности по желание на родителите по чл. 19 от Наредба №5 за предучилищно образование.**

19. **Комуникацията на родителите с учители, психолог, логопед и директор се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията за физическа дистанция и за носене на защитни маски.**

**20.Провеждането на срещи с родители, събрания на Обществения съвет, Общи събрания и Педагогически съвети се осъществява в електронна среда, а при нужда от пряка комуникация в по-голямо помещение или на открито, което гарантира спазване на правилата на МЗ.**

**Раздел трети**

**VII. Изисквания , указания и информация към учителите за задължителните предпазни мерки и дейности в ДГ №20**

**1.** Да се запознаят срещу подпис с правилата за работа в създадената извънредна епидемиологична обстановка ,като изпълняват стриктно графика за водене и вземане от ДГ, местоположение на групи, ползване на вход-изход ,схеми за движение по коридори ,сервизни помещения и работно време, индивидуални предпазни средства.

2.**Всички учители влизат в ДГ с предварително поставена маска за лице.** Всички учители **пристигат на работното си място 10 минути преди установеното работно време с цел преминаване през медицински филтър с мерене на температура , дезинфекция на ръце.**

3. Да използват обособено помещение, в което да сменят обувките и дрехите, с които идват отвън /особено в случаите при,които пътуват с обществен транспорт/, с работни, като спазват разработения график за часове и вход-изход.

4. След влизане в детската градина веднага да измият ръцете си, да се дезинфекцират и по необходимаст да подновят предпазните средства /маска/.

5. През целия престой на територията на ДГ №20 и директна работа с деца всички учители ползват предпазни средства описани в т.17 на Раздел седми-маска

6. Всички учители поддържат отлична лична хигиена за измиване на ръце и дезинфекция, както и поддържане на висока безопасност на социална и физическа дистанция в личен план.

6. Приемът на децата ще се осъществява на открито пространство /при благоприятни атмосферни условия/ или на вход-изход определен за всяка група от медицинското лице на ДГ №20/лекар или медицинска сестра/ и помощник-възпитателите-1-ва смяна. Учителите – 1-ва смяна посрещат децата в помещенията определените за всяка група. Издаването на децата се осъществява от учителя- 2-ра смяна и помощник-възпитател- 2-ра смяна, като същият ги извежда от помещенията определените за всяка група през вход-изход определен за групата и предава лично на родителя.

7. Учителят на групата проверява обезопасяването на средата, като се отстранява всички играчки, които не могат да бъдат дезинфекцирани.

8. Считайки професията на учителя работещ директно с деца за дейност и хора с повишен риск от зараза , при първите лични съмнения и признаци на заболяване или положителен PCR за КОВИД-19 , НЕЗАБАВНО УВЕДОМЯВАТ ДИРЕКТОРА И МЕДИЦИНСКОТО ЛИЦЕ НА ДГ №20 за предприемане на действия според алгоритъм на МЗ.

9. При започване на работа, /след отпуск или след онлайн обучение/ директно с деца учителите попълват декларация за здравословното си състояние, за съгласието си за работа в извънредна обстановка и познаване на Вътрешните правила за организация на работа на Детска градина №2 „Бриз“/със специални групи/, ,считано от 26.08.2021 год.-Приложение №1

10. Учителите провеждат с децата основни и допълнителни педагогически ситуации форми на педагогическо взаимодействие с акцент върху изграждане на здравословни навици и здравословен начин на живот и усвояване на социални умения/ разяснение на ситуацията и на правилата за лична хигиена и значимостта от тяхното спазване/

11. Учителите въвеждат нови ритуали за посрещане на децата, които не допускат прегръдки и близки контакти.

12. Учителите предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация. Да се избягва размяната на топки, играчки, моливи и други трябва или да бъде придружена от дезинфекция след всяка употреба.

13.При съобразяване с климатичните условия децата остават повече време навън с изключение на времето за хранене и почивка.

14.Учителите придружават децата в моментите за задължителна хигиена задължително при пристигането в детската градина, при прибиране от двора, преди и след всяко хранене, преди и след използване на тоалетна, след кихане или кашляне, в края на деня преди тръгване за вкъщи и при влизане от дома, като им дават насоки, когато това е необходимо, за това как най-добре да мият ръцете си, като преди това им покажат как става това.

Измиването да е с вода и сапун за поне 30 секунди, със старателно изсушаване със суха салфетка за еднократна употреба, а ако тези условия не са налични, може да се използва дезинфектант за ръце под надзора на възрастен човек.

15. При игра на двора е допустимо използването на алкохолни кърпички или мокри кърпички, подходящи за кожата, но възможно най-бързо след това измиват ръцете си на децата с вода и сапун.

16. Незабавно търсят компетентно мнение от медицинско лице в детската

градина , в случай че при престоя на детето възникне съмнение за проблем в

здравословното му състояние

17**.При игра на двора се ползват само и единствено площадките за игра разпоредени в заповед на директора на ДГ №20.**

18. По никакъв повод отделните детски групи не се събират или сменят помещенията,които са определени в графика за местоположение на групи, ползване на вход-изход , коридори ,сервизни помещения .

19. Когато децата са в затворено помещение да не се ползва климатик, а да се проветрява през 2 часа.

20. Служителите, които не са на работа в конкретния ден, нямат право да влизат в ДГ. В ДГ трябва да има възможно най-малък брой служители едновременно, но достатъчен, за да се организират грижи за деца в малки групи.

21. **Не се допуска събиране на едно място на персонал от ДГ-20, освен ако това не е необходимо за опазване здравето и живота на децата, както не се допускат и движение в различни групи.**

22. **Организират срещи с родителите само при необходимост** и то на открито пространство, в съответствие с необходимите изисквания и при спазване на физическа дистанция.

23. **Комуникацията на учители, психолог, логопед и директор с родителите се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията за физическа дистанция и за носене на защитни маски.**

**24. Провеждането на срещи с родители, събрания на Обществения съвет, Общи събрания и Педагогически съвети се осъществява в електронна среда, а при нужда от пряка комуникация в по-голямо помещение или на открито, което гарантира спазване на правилата на МЗ.**

**25. На основание Насоки за обучение и действия в условията на извънредна епидемична обстановка в детските градини за уч.2021/2022 год. , издадени от министъра на образованието се преустановява провеждането на допълнителни педагогически дейности по желание на родителите по чл. 19 от Наредба №5 за предучилищно образование.**

**VI.А. Изисквания , указания и информация към логопеди и психолог за основните предпазни мерки и дейности в ДГ №20 и изпълнение на Алгоритъм на индивидуалните терапевтични сесии на деца със СОП в условията на извънредна обстановка**

Изпълняват изисквания ,както при учители.

**Изпълняват Алгоритъм на индивидуалните терапевтични сесии на деца със СОП в условията на извънредна обстановка**- **Приложение №2**

**Раздел четвърти**

**VIII.Изисквания при прием и издаване на децата**

1.**Приемът на децата ще се осъществява при благоприятни атмосферни условия на открито пространство/в двора/ , като медицинското лице на ДГ №20 /лекар или медицинска сестра/ ще осъществява строг противоепидемичен филтър- мерене на температура, преглед на гърло/при необходимост/ и при признаци на заболяване на детето ще се отказва прием ,като се насочи към личния лекар за проследяване на състоянието му.**

2. След медицинския филтър децата се придружават от помощник-възпитателите до групата определена в графика и по маршрута определен в тези правила.

Учителите в посрещат децата в помещенията определените за всяка група.

3.Издаването на децата ще се осъществява **при благоприятни атмосферни условия** на открито пространство/ от двора/ от учителите.При неблагоприятни атмосферни условия децата се издават от помощник –възпителите от фойетата на сградите.

3.**Строго се спазват определените в графика схеми за движение на всички групи.**

**4.Забранява се влизането в сградата на родители и външни лица.**

**5.При водене и издаване на децата родителите спазват отстояние от 2 м. между семействата и персонала на ДГ**

6.Пропускането в двора на ДГ ще се осъществява от дневна охрана-Иван Атанасов при спазване на разпоредбите за отстояние и забрана за струпване на хора.

**7. Когато атмосферните условия не позволяват приемане и издаване на децата на открито, дневна охрана осигурява достъп до входа на ДГ без да се допуска родителите в сградите,с цел осигуряване безопасното приемане и предаване на децата.Оповестяването от родителите за прием или вземане на дете се осъществява чрез домофонната система и ЗАДЪЛЖИТЕЛНО ИЗЧАКВАНЕ ПРЕД ВХОДА НА ДГ ЗА ПРИЕМ ИЛИ ИЗДАВАНЕ НА ДЕТЕТО ОТ ПОМОЩНИК ВЪЗПИТАТЕЛ ИЛИ УЧИТЕЛ.**

**Раздел пети**

**IX. Изисквания , указания и информация към помощник-възпитатели, огняри и дневна охрана за задължителните предпазни мерки и дейности в ДГ №20**

1.Помощник-възпитателите работят с работно време от 7.00ч. до 15.30ч.-първа смяна и от 10.00 до 18.30ч.при следната организация:

**От 7.00 до 7.05ч- непосредствено преди идването на децата помощник-възпитателите преминават през медицински филтър с мерене на температура , дезинфекция на ръце и оборудване с указаните предпазни средства маска**

От 7.00ч.до 8.00ч.-извършват пълна дезинфекция на помещения на групите ,за които отговарят,коридори, санитарни помещения

**9.05 - дневна охрана преминава през медицински филтър с мерене на температура, дезинфекция на ръце и оборудване с указаните предпазни средства маска и шлем /преди влизане в сградата/.**

От 8.00ч. до 9.15ч. излизат на мястото за прием на децата- на двора или във фойетата на Вила №1 и Вила№ 2/ и ги поемат от родителите ,след извършен медицински филтър.Отвеждат децата до помещенията на групите разпоредени в графика и схемите за местоположение и движение на децата и групите.

От 9.15 до 15.30ч. продължават своята дейност при спазване на работния график разпореден в длъжностните им характеристики.

След приема на децата и приключване на сутрешната закуска или преди излизане на площадките за игри на открито /при подходящи метеорологични условия/ , помощник-възпитателите на групата извършват проверка на съдържанието на шкафовете за дрехи на децата за евентуални предмети ,вещи , препарати и лекарства внесени от дома.

Втора смяна помощник-възпитатели извършват своята дейност при спазване на работния график разпореден в длъжностните им характеристики до 15.30ч. От 16.30ч. излизат на мястото за издаване на децата- на двора или във фойетата на Вила №1 и Вила№ 2 и помагат при издаване на децата/ако са на двора/ или ги издават ,ако са вътре в сградата.

След издаване на децата извършват своята дейност при спазване на работния график разпореден в длъжностните им характеристики, като в последния час от работното време извършват дезинфекция на помещения на групите ,за които отговарят,коридори, санитарни помещения,съобразно режима за дезинфекция разпореден в тези вътрешни правила.

Помощник-възпитател-холова е с работно време от 7.00ч. до 15.30ч. ,като извършва почистване и дезинфекция на : коридори- първи и втори етаж, канцеларии и логопедични кабинети.При нужда /струпване на повече деца/ се включва при посрещане на децата след преминат медицински филтър,като ги отвежда до помещенията на групите.Регулярно -на 1час проверява състоянието на тоалетна за деца –първи етаж –Вила №1

Огнярите работят с работно време от 6.30ч. до 15.ч. всеки ден./летен сезон/ и с работно време /зимен сезон/ от 5.30ч. до 14ч. -1 –ва смяна и от 10.30ч. до 19.00ч.

От 7.00ч. до 8.00ч. почистват площадките за игри на открито и извършват дезинфекция на уредите , с дезинфекционен разтвор за повърхности, описан в режима за дезинфекция. След 9.00ч. изпълняват своите задължения разпоредени в длъжностните им характеристики до 15.00ч.

Дневна охрана- с работно време от 7.00ч. /с прекъсване/ до 19.00ч.

От 7.00ч. до 8.00ч. почиства заедно с огнярите площадките за игри на открито и извършва дезинфекция на уредите , с дезинфекционен разтвор за повърхности, описан в режима за дезинфекция. От 8.00ч. до 9.00ч. осъществява пропускателен режим на родителите ,с цел спазване на физическо отстояние между семействата.

От 15.30ч. до 18.00ч. осъществява пропускателен режим на родителите ,с цел спазване на физическо отстояние между семействата., при вземане на децата от двора на ДГ или когато атмосферните условия не позволяват прием и издаване на открито , да се осигури безопасното приемане и предаване на децата без да се допускат родителите в сградите на детската градина и без смесване на родители и деца от различни групи.

След този час изпълнява своите задължения разпоредени в длъжностната му характеристика до 19.00ч.

**Раздел шести**

**X. Изисквания за спазване на социална и физическа дистанция**

Предвид спецификата на работата в детските градини следва да е

ясно, че:

1. Спазването на физическа дистанция между децата и персонала в рамките на една група не е възможно;

2.Физическата дистанция е задължителна между децата от отделни групи- **Приложение №3- график за водене и вземане от ДГ**

**Приложение №4 –за движение на децата и персонала в рамките на ДГ №20**

3.Физическата дистанция е задължителна между персонала в отделни групи;

4.Физическата дистанция е задължителна между родителите и персонала на детската градина

**Раздел седми**

**XI.Изисквания за изпълнение на дезинфекционен режим .Правила здравословни условия на обучение и труд. Ползване на тоалетни- общи за трета-А, трета-Б и и четвърта-А група.**

**ДГ №20 осигурява необходимите санитарно-хигиенни условия за работа в извънредба обстановка**

1.Проветряване на всички помещения често за поне 10 мин – сутрин пред пристигане на децата, по време на излизане на децата, по време на следобеднатапочивка, при почистване на помещенията и в края на работния ден

2.Дезинфекция на помещенията да се извършва поне 2 пъти дневно , а при установяване на болен или „огнище“ на разпространение на **COVID-19 в ДГ №20 , поне 4 пъти дневно**

3.Почистване на тоалетните с почистващи препарати и дезинфекцирането им поне два-три пъти дневно

4.Предоставяне на индивидуални съдове за хранене и за пиене на вода, които се стелиризират непосредствено след всяка употреба

5.Трапезната посуда и приборите за хранене се подлагат на почистване и химиотермодезинфекция, след всяка употреба

6.Почистване на маси, столчета и други повърхности и точки за контакт най-малко два пъти дневно

7. Недопускане да се внасят на хранителни продукти, вода, салфетки и децинфекционни прерарати ,както и предмети /играчки, излишно облекло и др/ от родителите на територията на ДГ.

8.Недопускане да се използват на плюшени играчки.

9.Миене на играчките с топла вода и сапун, отвътре и отвън, поне два пъти дневно.Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19.

10.Ползване само на лично спално бельо за отделното дете, което се пере при минимум 60°C веднъж седмично или при необходимост и при спазване на здравните изисквания, регламентирани с Наредба № 12 за здравните изисквания към обществените перални

11.Изпразване на кофите за боклук поне три пъти дневно, след което се измиват и

дезинфекцират

12.Задължително разделяне на площадките на открито, така че да не се допуска физически контакт между отделните групи;

13.Дезинфекциране на уредите за игра и пейките на площадките поне веднъж дневно.

14.Дезинфектантите, които се използват в детската градина, трябва да са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването

15.Да се използва обособената за всяка група площадка за игра на открито само от съответната група- **Приложение №4** –заповед и схема за разпределение на площадките за игра на открито за всяка група в ДГ №20

16. Храната в ДГ №20 да се приготвя на място в обособения към нея кухненски блок при спазване на всички изисквания в областта на храните,вкл. и тези, публикувани на интернет страницата на Министерството на здравеопазването и на Българската агенция за безопасност на храните.**Строго забранено е влизането на друг персонал в кухненския блок на ДГ №20/освен работещия в него/.**

17. През целия престой на територията на ДГ №20 и директна работа с деца всички учители, логопеди, психолог,помощник-възпитатели,ЗАС, главен счетоводител, огняри и дневна охрана да ползват следните предпазни средства :

* Предпазни маски
* Нитрилови ръкавици
* Калцуни

**Препоръчително е защитните маски за лице, които се използват от педагогическия и непедагогическия персонал, да са поне от 3 слоя. Най-добрата комбинация на материал е: 1) вътрешен слой хидрофилен материал, напр. памук; 2) външен слой от хидрофобен материал, напр. полипропилен, полиестер, който може да ограничи външно проникване на замърсители в носа и устата на носещия; 3) среден хидрофобен слой от синтетичен невълнен материал като полипропилен или памучен слой, който да засилва филтрацията или да задържа капчици.**

18.За осъществяване на дезинфекционен режим на територията на ДГ №20 да се ползва следните средства за дезинфекция:

* САНИФОРТ-гранулат за обща дезинфекция
* Спрей за ръце
* Течен сапун за ръце

19.**Въвежда се протокол изготвен от медицинското лице на ДГ ,съгласуван с РЗИ-Варна за прераратите , начина, изискванията,честотата и часовете за дезинфекция на различните повърхности , дезинфекция на съдове, ръце и спално бельо.**

20. Да се ползва 2 екипа работно облекло – едно за почистване и дезинфекция и второ за обслужване на деца и сервиране на храна от помощник-възпитателите

21.Желателно е учителите да ползват работно облекло, като го подменят след пристигане на работното място, особено в случаите ,когато ползват обществен транспорт.

**Ред и часове за излизане за игра на открито:Вила №1**

9.30 ч.- трета-А

9.40ч.- Трета-Б

9.50 ч.- Втора

10.00ч.- четвърта-Б

10.10 ч.- четвърта-А

10.20 ч.. първа

По същия график **преди излизане на площадките се ползват сервизните помещения –**Общи за трета-А,трета-Б и четвърта- А.

**Вила №2/двете групи са напълно самостоятелни, с отделни входове и сервизни помещения/**

ДГ-А-Оздравителна - от 9.30 до 10.00ч.

Втора- Б- от 9.30 до 10.00ч.

**Раздел осми**

**XII. План и схеми за движение на групите и персонал при водене, вземане, хранене и игри на двора**

План за организация, когато атмосферните условия не позволяват прием и издаване на открито ,с която да се осигури безопасното приемане и предаване на децата без да се допускат родителите в сградите на детската градина:

**1.Когато атмосферните условия не позволяват приемане и издаване на децата на открито, дневна охрана осигурява достъп до входа на ДГ без да се допуска родителите в сградите,с цел осигуряване безопасното приемане и предаване на децата.**

**В този случай оповестяването от родителите за прием или вземане на дете се осъществява чрез домофонната система и ЗАДЪЛЖИТЕЛНО ИЗЧАКВАНЕ ПРЕД ВХОДА НА ДГ ЗА ПРИЕМ ИЛИ ИЗДАВАНЕ НА ДЕТЕТО ОТ ПОМОЩНИК ВЪЗПИТАТЕЛ ИЛИ УЧИТЕЛ.**

**Приложение №5- Заповед за разпоредени площадки за игри на открито – по групи**

**Раздел девети**

**XIII. Правила за поведение при съмнение или случай на COVID-19 в детската градина**

ДГ №20 „Бриз“ е необходимо да създаде условия за бърза и адекватна реакция при съмнение за заболели, както и да комуникира стъпките с цел възпитаване на спокойно и уверено поведение в случай на COVID-19. Това включва както мерки за подготовка за евентуална среща с вируса в детската градина, така и спазването на конкретни правила при наличие на симптоми или в случай на положителен резултат за COVID-19 по метода PCR на дете или на член на колектива на детската градина.

Подготвителните мерки изискват:

● Възможност за отделяне на дете или лице с грипоподобни симптоми или с други прояви на заразно заболяване, напр. гадене, повръщане, диария.

● Създаване на организация за осъществяване на медицински филтър за наличие на признаци на заразно заболяване и недопускане в сградата на детската градина на лица във видимо нездравословно състояние.

● Организиране на разяснителна кампания и обучение на педагогическите и непедагогическите специалисти да разпознават симптомите на COVID-19, за да може по-бързо да се определят потенциалните заболели.

● Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки.

**Задължителните протоколи за поведение при съмнение или случай на COVID-19 в детската градина включват:**

А. При наличие на един или на повече симптоми при дете (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.):

Първоначално поведение

● Детето се отделя незабавно в предназначено за такъв случай помещение, докато не бъде взето от родителите.

● На детето се поставя маска, съобразена с възрастта му, ако толерира носенето на маска. Маски следва да се носят и от персонала, който се грижи за него.

● Незабавно се осъществява връзка с родителите/настойниците и се изисква да вземат детето, като се съобразяват с необходимите превантивни мерки (носене на маски за лице, използване на личен транспорт при възможност).

● На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на детето (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за коронавирус.

● След като детето напусне помещението се извършва щателна дезинфекция в кратък срок с биоцид с вирусоцидно действие при спазване на изискванията за дезинфекция, както и в групата, в която е било.

● Стриктно се спазват превантивните и ограничителните мерки.

● Детето се допуска отново в детската градина само срещу медицинска бележка от семейния лекар, че е клинично здраво и това е допустимо.

**В случай на положителен резултат за COVID-19 по метода PCR на дете**

● Родителите информират директора на детската градина, който трябва незабавно да се свърже със съответната РЗИ и да й предостави списък на децата и учителите, които са били в контакт с детето в съответствие с указанията на РЗИ.

● В зависимост от характеристиките на сградата и броя на контактните лица мерките може да включват затваряне на една или на няколко групи или на цялата детска градина.

● Идентифициране на контактните лица и мерките, които да се предприемат в детската градина, се разпореждат от РЗИ и се предписват на директора на детската градина.

● Лицата, които се поставят под задължителна карантина, се определят от съответната РЗИ в зависимост от конкретната ситуация. Те, както и продължителността на карантината, са разписани в заповеди на министъра на здравеопазването, като при натрупване на научни данни и/или препоръки от Световната здравна организация или Европейския център за превенция и контрол на заболяванията могат да бъдат променяни. Като правило под 10-дневна карантина се поставят следните лица след извършена оценка на риска и определени като близки контактни:

* **деца от същата група**;
* **персоналът в групата**, както и друг персонал, осъществил незащитен контакт със заразеното дете: на разстояние по-малко от 2 м и за повече от 15 минути общо за 24 часа (дори и да не са последователни), съгласно дефиниция, определена със заповед на МЗ;
* **други деца**, осъществили незащитен контакт със заразеното дете: на разстояние по-малко от 2 м и за повече от 15 минути общо за 24 часа (дори и да не са последователни), съгласно дефиниция, определена със заповед на МЗ.

 • Незащитеният контакт със заразеното лице трябва да е осъществен в период от 48 часа преди и до 14 дни след появата на оплаквания, а при установен асимптомен носител на COVID-19 – от 48 часа преди и до 14 дни след вземането на проба за изследване по метода PCR или чрез бърз антигенен тест съгласно дефиниция, определена със заповед на МЗ.

• Всички контактни лица, както и техните родители/настойници, се инструктират за провеждане на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.

• При карантиниране на контактно дете членовете на домакинството му се самонаблюдават за симптоми на COVID-19 в рамките на 10-те дни на карантината на детето и още 10 дни след тази карантина. При поява на симптоми уведомяват РЗИ и личните лекари, независимо дали детето е проявило или не симптоми с оглед на безсимптомно протекла инфекция при децата и възможно заразяване на възрастни в домакинствата.

• Извършват се продължително проветряване, влажно почистване и крайна дезинфекция на всички повърхности, предмети и помещения, до които е имало контакт детето в последните 48 часа, след което помещенията могат да се използват отново.

• Осигурява се психологическа подкрепа, като формата й може да варира в зависимост от конкретната ситуация.

**Б. При наличие на един или на повече симптоми при възрастен (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.):**

Първоначално поведение

● Лицето се отделя и му се предоставя маска, която да постави на лицето си, ако връщането у дома не е възможно в същия момент.

● Избягва се физически контакт с други лица.

● При възможност използва личен транспорт за придвижване.

● Осъществява консултация с личния си лекар за преценка на състоянието му (първо по телефона) и за последващи действия, в т.ч. и за решение дали е нужно да се направи тест.

● Директорът на детската градина предоставя на съответната РЗИ списък с контактните на лицето учители и деца в съответствие с указанията на РЗИ.

● Информират се родителите на децата, които са били в контакт с лицето.

● След като лицето напусне помещението, се извършва щателна дезинфекция в кратък срок с биоцид с вирусоцидно действие при спазване на изискванията за дезинфекция.

● Стриктно се спазват превантивните и ограничителните мерки.

● Лицето се допуска отново на работа само срещу медицински документ от семейния лекар, че е клинично здраво и това е допустимо.

**В случай на положителен резултат за COVID-19 по метода PCR на възрастен човек**

● Лицето информира директора на детската градина, който незабавно се свързва със съответната РЗИ, която извършва епидемиологично проучване с цел оценка на риска от разпространение на инфекцията в детската градина и в семейството и в зависимост от това се предприемат най-адекватните мерки за отделяне в конкретния случай.

● Директорът на детската градина предоставя на съответната РЗИ списък с учителите и децата, които са били в контакт с лицето в съответствие с указанията на РЗИ.

● Идентифицирането на контактните лица, както и мерките, които следва да се предприемат в детската градина, се разпореждат от РЗИ и се предписват на нейния директор.

● В зависимост от характеристиките на сградата и броя на контактните лица мерките може да включват затваряне на една или на няколко групи или на цялата детска градина.

● Лицата, които се поставят под задължителна карантина, се определят от съответната РЗИ в зависимост от конкретната ситуация. Те, както и продължителността на карантината, са разписани в заповеди на министъра на здравеопазването, като при натрупване на научни данни и/или препоръки от Световната здравна организация или Европейския център за превенция и контрол на заболяванията могат да бъдат променяни. Като правило под 10-дневна карантина се поставят лица след извършена оценка на риска и определени като високорискови контактни:

* **децата от групата, в която е работило лицето;**
* **учители и друг персонал**, осъществили незащитен контакт със заразеното лице: на разстояние по-малко от 2 м и за повече от 15 минути общо за 24 часа (дори и да не са последователни), съгласно дефиниция, определена със заповед на МЗ.
* **други деца**, осъществили незащитен контакт със заразеното лице на разстояние по-малко от 2 м и за повече от 15 минути общо за 24 часа (дори 13 и да не са последователни), съгласно дефиниция, определена със заповед на МЗ.

 • Незащитеният контакт със заразеното лице трябва да е осъществен в период от 48 часа преди и до 14 дни след появата на оплаквания, а при установен асимптомен носител на COVID-19 – от 48 часа преди и до 14 дни след вземането на проба за изследване по метода PCR или чрез бърз антигенен тест съгласно дефиниция, определена със заповед на МЗ.

• Всички контактни лица, както и техните родители/настойници, се инструктират за провеждане на наблюдение по време на домашната карантина за поява на клинични симптоми/признаци за COVID-19 и за навременно уведомяване на личните лекари и на РЗИ.

• Извършват се продължително проветряване, влажно почистване и крайна дезинфекция на повърхности, предмети и помещения, до които е имало контакт лицето в последните 48 часа, след което помещенията могат да се използват отново.

 • Осигурява се психологическа подкрепа, като формата й може да варира в зависимост от конкретната ситуация.

**Алгоритъм за информиране и оповестяване на МОН, Община Варна –Дирекция „Образование и младежки дейности“, Дирекция „Здравеопазване“ и РЗИ-Варна при заболял персонал или дете от ДГ №20**

1.Изпращане на уведомително писмо:

 До г-жа Л.Христова

Директор на Дирекция „Образование и младежки дейности ”

Община Варна

До г-жа Анастасия Георгиева

Директор на Дирекция „Здравеопазване“

До Началника на отдел „Държавен здравен контрол“

Д-р В.Божилова

До Началника на отдел “Противоепидемичен контрол“

Д-р А.Баева

2.Изпращане на информация на следния линк: [**https://forms.gle/aHBNaunyKReuPg7q7**](https://forms.gle/aHBNaunyKReuPg7q7)

3.Изпращане на информация  **за заразени и контактни деца и персонал в МОДУЛА: KARANTINA.MON.BG**

**4. Телефони за контакт:**

**1.Л.Христова- 052/ 820 367**

**2.Ан.Георгиева- 052/ 820 239**

**3.д-р В.Божилова-Н-к „Държавен здравен контрол“-052/665 290, 0887 51 25 61**

**4.д-р Баева-Н-к „Противоепидемичен контрол“- 052/665 205 ,0882 74 44 23**

**5.Отдел „Противоепидемичен контрол“-052/665 220, 052/665 227**

**6.Р.Кръстева- 052/ 820 262 Експерт ПУО –Община Варна**

**7. Ирена Радева -Началник на РУО-Варна- 052/687 480 и 052/632 243**

 **E-mail адреси: папка COVID-служебна поща**

**Раздел десети**

**XIV. Възможности за децата, за които предучилищното образование е задължително**

ДГ №20 е отворена за посещение от всички деца, но при Ниво 4: Тъмночервен сценарий-14-дневна заболяемост ≥ 500 на 100 000 на областно ниво могат да работят само детските заведения със 100% преболедувал или ваксиниран персонал. В този период ще се приемат само деца, чиито родители отговарят на същите условия или работят на първа линия. Заниманията с децата от затворените детски градини се осъществяват само от разстояние в електронна среда със заповед на министъра на образованието и науката.

**Преминаване към провеждане на педагогическо взаимодействие от разстояние в електронна среда**

• Посещението на детска градина от децата, за които предучилищното образование не е задължително, може да бъде прекъсвано и подновявано по преценка на техните родители.

• В отделни случаи за децата, за които предучилищното образование е задължително, но присъствието им е невъзможно или не е целесъобразно по здравословни причини, родителите могат да изберат записването им в самостоятелна организация. За целта родителите подават заявление до директора на детската градина съгласно изискванията на Наредба № 5 от 2016 г. за предучилищното образование.

 • Преустановяването на посещението на всички детски градини/ясли на територията на цялата страна се определя със заповед на министъра на здравеопазването, а осъществяването на педагогическо взаимодействие в детските градини и в групите за задължително предучилищно образование в училищата от разстояние в електронна среда – със заповед на министъра на образованието и науката.

• При обявяване от компетентните органи в населеното място, региона или страната на извънредна обстановка или в случаите на извънредни и непредвидени обстоятелства децата в детските градини на населеното място, региона или цялата страна преминават към осъществяване на педагогическото взаимодействие от разстояние в електронна среда за срока на извънредната обстановка или на извънредните и непредвидени обстоятелства, след което се завръщат обратно в детската градина.

 • Педагогическото взаимодействие се осъществява от учителите в детската градина, доколкото и ако е възможно, от разстояние в електронна среда чрез използване на средствата на информационните и комуникационните технологии и с участието на родителите. Използваните ресурси се избират от педагогическите специалисти в съответствие с възрастта на децата.

• Когато в процеса на взаимодействие се използват електронни устройства, не се работи с децата пред екран. Това е възможно само за деца в задължителното предучилищно образование и след изрично заявено желание от страна на родителите, като престоят на децата пред екрана да не превишава 30 минути дневно.

 • Проследяването на постиженията от осъщественото педагогическо взаимодействие в електронна среда от разстояние се извършва чрез наблюдение от страна на педагогическите специалисти и чрез обсъждане с родителите.

• Директорът на детската градина изготвя и одобрява график за работа на педагогическите и на непедагогическите специалисти в детската градина в условията на преустановено присъствие на децата и проследява неговото изпълнение.

• За педагогическите специалисти се изготвя график за провеждане на дейности, свързани с комуникацията със семействата и децата, с изготвянето на предложения за примерни дейности, които могат да бъдат реализирани вкъщи, с изработването на материали или видеоклипове.

• Педагогическите и непедагогическите специалисти изготвят отчети за извършената работа.

• За времето на осъществяване на педагогическото взаимодействие при условията на чл. 68а от ЗПУО за изпълнение на нормата преподавателска работа на педагогически специалист в детските градини и в групите за задължително предучилищно образование в училищата се приема, ако лицето има изпълнени не помалко от 5 астрономически часа дневно или 25 астрономически часа седмично (при 5- дневна работна седмица) за дейности по провеждане на педагогическото взаимодействие от разстояние в електронна среда, проследяването на постиженията на децата и обратна връзка с родителите.

• При непълно работно време броят на изпълнените часове се определя пропорционално на продължителността на работното време.

• За дните, отчетени като работни, се дължат уговорените възнаграждения съгласно колективен трудов договор. Организацията по отчитането на отработените часове се осъществява от директора на детската градини/училището.

 • Конкретният начин за използване на информационните технологии се избира от детската градина, като се отчитат възрастовите особености на децата, интернет свързаността, наличните ресурси и техника, както и дигиталните умения на участниците.

 • По изключение, когато липсва обективна възможност за осъществяване в електронна среда на заниманията от разстояние, може да се прилага всеки друг подходящ начин, който осигурява ефективност и непрекъснатост на процеса на взаимодействие.

• Конкретното разпределяне на педагогическите ситуации по образователни направления се осъществява по актуализирано седмично разпределение за срока на извънредното положение, като в него се предвижда поне по една ситуация за всяко образователно направление.

• За всички възрастови групи е препоръчително изпращане на материали, насърчаващи физическата активност на децата вкъщи, както и на игри, които стимулират творчеството и участието на цялото семейство.

• Тази организация важи и за учителите в групи за задължително предучилищно образование в училищата.

• В графика на непедагогически специалисти се организират дежурства на поне един, но не повече от двама непедагогически специалисти, дневно в детската градини с цел поддържане на оптимални условия в детските градини и извършване на необходими текущи дейности.

**Важно! В периода на провеждане на педагогическото взаимодействие от разстояние в електронна среда на децата не се пишат неизвинени отсъствия.**

**Раздел единадесети**

**XV. Взаимодействие със семейството**

Отчитайки трудната ситуация във връзка с разпространението на COVID-19, която може да доведе в отделни случаи до карантиниране на една или на повече групи, на цялата детска градина, на населено място или на регион, **/ниво на заболеваемост 1-зелен сценарий, 2-жълт сценарий, 3-червен сценарий, 4-тъмночервен сценарий/,** да наложи задържане вкъщи на отделни деца, които страдат от заболявания, които ги поставят в рискова група от СOVID-19, и зачитайки правото на родителите да не пускат децата си на детска градина, може да се осигури подкрепа в хода на учебната година под формата на предоставяне на материали и изготвяне на конкретни задачи и предоставянето им на децата чрез техните родители.

Тези дейности се осъществят според техническите и технологични възможности на детската градина и на семействата.

Когато детските градини са затворени, общуването на децата е предимно с членовете на семейството. **Усилията на педагогическите специалисти от ДГ са насочени предимно към осигуряване на условия, в които да обогатят и насърчават общуването и ученето в домашна среда чрез активното ангажиране на родителите.**

Активното участие на родителите е ключов фактор за провеждане на разнообразни и развиващи дейности с децата в семейната среда, като учителите,логопеди и психолог могат да дадат конкретни идеи за това. По този начин педагогическите специалисти ще насърчат активността на семействата, което би подпомогнало:

* участието на децата в дейности, стимулиращи тяхното развитие в семейната среда и пълноценното им взаимодействие с родителите.
* установяването на трайно и ефективно партньорство с родителите, което от своя страна ще допринесе за синхрон в усилията на детската градина и семейството по отношение на детето и неговото развитие.

При възникване на необходимост някои детски градини да останат затворени, се налага търсене на възможности за заместващи занимания и поддържане на процеса на взаимодействие с децата в предучилищното образование с цел придобиване на компетентности, необходими за успешното преминаване на детето към училищното образование и за развитието му като личност.

В тези случаи е необходимо ДГ да създаде подходяща организация за оптимално използване на персонала, като това е добре да се осъществява при прилагане на следните принципи и ограничения:

1. **По отношение на педагогическото взаимодействие**
* Обучителен процес не се осъществява, но учителите подпомагат децата за придобиване на умения чрез работа с родителите през **платформи, приложения, електронна поща или по друг подходящ начин**. За целта предоставят разработени материали, видеа, аудиофайлове и др., с помощта на които чрез игрови ситуации вкъщи децата да развиват логическото мислене, да комуникират, да творят и да поддържат физическа активност. В допълнение може да правят разяснения, да отправят препоръки, да дават отговори на родителски въпроси, да споделят идеи за конструктивна, изобразителна и приложна работа, да насочват към дидактични игри, образователни ресурси и допълнителни източници на информация.
* **Когато в процеса на взаимодействие се използват електронни устройства, не се работи с децата пред екран. Това е възможно само за деца в задължителното предучилищно образование и след изрично заявено желание от страна на родителите, като престоят на децата пред екрана да не превишава 30 минути дневно**.
* Обратната връзка по изпълнение на различните дейности няма задължителен характер и е по желание на родителите, които може да споделят продукти от дейността на децата, отговори на задачи, впечатления и др.
* Дейността на педагогическите специалисти следва да бъде организирана при спазването на разумен баланс между заетост и използване на платен отпуск. Подходящо/препоръчетилно, например, за учителите е прилагането на режим на работа 2/3, при който в една седмица 2 дни са работни и в 3 дни ползват платен отпуск, като следващата седмица е обратно. Съобразно конкретните потребности в процеса на подкрепа на децата се включа и психолога и други педагогически специалисти също в режим на работа 2/3.
* **Необходимостта от заместващи занимания и конкретният начин за поддържане на процеса на взаимодействие с децата в предучилищното образование са по преценка на детската градина при отчитане на интернет свързаността, наличните ресурси и техника, както и дигиталните умения на участниците.** В детски градини, където родителите на децата не притежават умения за работа с електронни устройства или не разполагат с такива, **в комуникацията може да се включват образователни медиатори и непедагогически персонал.**
1. **По отношение на непедагогическите дейности**
* Дейностите на непедагогическия персонал е подходящо да бъдат организирани съобразно конкретните потребности на ДГ №20, като за периодите на тяхното затваряне, ако има такива, могат да бъдат използвани за поддържане на оптимални условия и за извършване на необходими текущи дейности, в т.ч. основно почистване и хигиенизиране, освежаване и дребни ремонти, грижа за дворните пространства и др., но не повече от 2-ма на смяна.
* Непедагогическите специалисти биха могли да се включват и в дейности за подкрепа на педагогическите специалисти – напр. носене по домовете на дидактическите материали. Следва да се има предвид, че тези дейности се осъществяват единствено при съгласие на родителите и при строго спазване на действащите здравни мерки и използване на лични предпазни средства.
* Включването на персонала в други дейности, свързани с контакт с рискови лица (напр. доставка на храна за граждани под задължителна карантина), не са препоръчителни с оглед риска за здравето на децата след възобновяване дейността на детските градини.

Конкретната организация на дейностите ще бъде направена съвместно от представители на общината и съответната детска градина, както и обсъдена с РУО и РЗИ.

**Раздел дванадесети**

**XVI. Поддържане на добър психоклимат, намаляване на факторите за напрежение и стрес и предотвратяване на дезинформацията**

В настоящата ситуация е важно всички мерки да бъдат осъзнати и приемани от всички като значими за опазване здравето на децата и на техните семейства. Необходимо е да бъде намерен балансът между добрата информираност и прекаленото ангажиране на вниманието на децата с рисковете от разпространение на вируса. Важно е детската градина да осигури спокойна среда за работа в колектива, за децата и за техните семейства, в която да бъде предоставена необходимата информация за рисковете от заразяване, но в никакъв случай да не се допусне създаване на напрежение от непрекъснато фокусиране върху темата.

Мерките, описани в тези вътрешни правила, следва да се прилагат без това да създава напрежение и усещане за опасност.

 На колектива се предоставят всички правила и протоколи, които ще бъдат прилагани, като всеки трябва да осъзнава необходимостта от тяхното прилагане.

За да се осигури здравословен психоклимат в настоящата ситуация детската градина да предприема следните стъпки по отношение на работата в колектива, както и със семейството:

1. Обсъждане и информиране.

На Правилата въведени в детската градина, които трябва първо да бъдат приети от нейния колектив на педагогически съвет.. Във връзка с това, всеки член на колектива трябва да приеме своите задължения и да осъзнае необходимостта от спазването им.

Одобрените от екипа на детската градина и утвърдени от директора чрез заповед правила се представят на родителите /публикуват се в сайта на ДГ, за свободен достъп и информация/ , по подходящ начин на децата в частта им, която е достъпна за тях съобразно възрастта. Правилата се представят и с необходимите пояснения и аргументация от страна на учителите в групите, като това ще даде необходимата увереност и спокойствие от страна на родителите. Правилата са отворени и променяни винаги, когато бъде оценена необходимостта от това, но всяка промяна се представя на колектива и на семействата.

Детската градина задължително уведомява родителите като изпраща електронни съобщения чрез електронен дневник, електронни приложения и/или електронна поща:

* В началото на учебната година - за създадената организацията, предприетите мерки и за правилата, които следва да се спазват в детската градина.
* Регулярно за епидемичната ситуация в детската градина
* Извънредно - при наличие на болно дете, учител или служител или при промяна в някоя от мерките и правилата в детската градина.

Извънредните съобщения информират родителите относно броя на заболелите, от кои групи, респ. с кои групи работят, ако са учители, мерките, които са предприети и предстои да се предприемат, и за възстановяване на посещението.

1. Познаване и прилагане.

**Отговорни лица за изготвяне и прилагане на правилата:/съгл.заповед №РД-09-566 от 10.09.2021год./**

**Директор на ДГ №20- Л.Кънчева-изготвя правилата**

**1.Петя Йорданова Тошкова- детска учителка- пряко отговорен**

**2.Лекар на ДГ №20-д-р Р.Димитрова-пряко отговорен**

**3.Медицинска сестра-Сн.Георгиева- пряко отговорен**

4.Психолог на ДГ №20- М.Атанасова-отговарящ за управление на стреса/ деца, родители, служители/

5.Педагогически специалисти- отговарящи за изпълнение на правилата в детската група

6.Непедагогически персонал- отговарящи за хигиенни и дезинфекционни правила в групата и общите помещения на ДГ.

**Отговорните лица осъществяват строг контрол и при констатиране на неспазване на някое правило се напомня и обсъжда необходимостта от подкрепа за неговото спазване или в краен случай даване на препоръчително мнение за отстраняване на лице от работа или дете от ДГ.**

**Аргументът за спазване на правилата винаги е свързан с опазване на собственото здраве и здравето на околните. Това важи не само за екипа на ДГ №20, но и при констатиране на неспазване на правилата от родителите.**

1. Подкрепа при затруднения.

 При неспазване на правилата в ДГ №20 от страна на член на колектива или от родител е необходимо да се проведе разговор и да се окаже подкрепа, която може да се изразява в обсъждане на причините за това поведение и търсене на пътища за тяхното отстраняване.

Родителите и учителите е нужно да показват чрез своето поведение осъзнатата необходимост от спазването на всяко правило и при необходимост да го разясняват на децата. Така чрез техния личен пример децата много по-лесно възприемат правилата и това ще снеме напрежението от непрекъснатото им повтаряне.

Добрата информираност и ясната осъзнатост за необходимостта от спазването на правилата, въведени в ДГ №20, са най-добрата основа за изграждане на добър психоклимат за намаляване на напрежението и на стреса за колектива и за семействата. **Те са основни фактори и за създаването на среда на взаимно доверие и подкрепа, която е от съществено значение в настоящата ситуация.**

**Настоящите правила са изготвени в съответствие с дефинираните от Министерството на здравеопазването нива с конкретни стойности на заболяемост. При промени в тях и на противоепидемичните мерки от страна на Министерството на здравеопазването правилата в ДГ №20 ще бъдат актуализирани.**